Guerra de Succesión Espanyola

A Guerra de Succesión Espanyola (1701-1713/1715) estió un conflicto belico internacional por a succesión a lo trono d'as coronas hispanicas dimpués d'a muerte de Carlos II, que duró dende 1701 dica 1713, encara que a resistencia en Catalunya continó dica l'anyo 1714 y en Mallorca dica 1715, y que remató con o establimiento d'a Casa de Borbón en Espanya.

Entre as coronas hispanicas, a Corona de Castiella refirmó a Felipe de Borbón mientres que, dimpués de 1705, os estaus d'a Corona d'Aragón s'alinioron con o pretendient Carlos d'Austria. Por ixo, lo trunfo de Felipe de Borbón significó a fin d'os dreitos y privilechios d'os reinos d'a Corona d'Aragón, que s'uniformizoron seguntes as leis de Castiella por os Decretos de Nueva Planta.

 Cronolochía 
 1700 
 3 d'octubre 
Carlos II fa o suyo testamento en favor de Felipe d'Anjou.
 1 de noviembre 
Carlos II feneixe.
 1701 
 3 d'otubre 
Felipe de Borbón chura as constitucions de Catalunya en Barcelona.
 17 de noviembre 
Felipe de Borbón chura os Fueros d'Aragón en Zaragoza.
 1703 
 12 de setiembre 
Carlos d'Austria ye nombrau rei d'a Monarquía Hispanica en Viena.
 1705 
 7 de noviembre 
Carlos d'Austria dentra en Barcelona.
 1706 
 10 d'otubre 
Carlos d'Austria dentra en Valencia.
 1707 
 25 d'abril 
Batalla d'Almansa: victoria d'as tropas de Felipe de Borbón.
 29 de chunio 
Felipe de Borbón emitió decreto que suprimiba la organización politica d'Aragón y Valencia.
 1710 
 20 d'agosto 
Batalla de Zaragoza: victoria d'as tropas de Carlos d'Austria.
 1711 
 17 d'abril 
Chusé I d'o Sacro Imperio Romano Chermanico feinexe. Carlos d'Austria ye nombrau o suyo succesor.
 22 d'aviento 
Carlos d'Austria ye coronau Emperador d'o Sacro Imperio Romano Chermanico en Frankfurt d'o Main con o nombre de Carlos VI.
 1714 
 11 de setiembre 
Barcelona caye debant de l'asalto d'as tropas de Felipe de Borbón.
 1716 
 16 de chinero 
Decreto de Nueva Planta de Catalunya.

 Consecuencias 
 Represión politica 
As institucions propias d'os países d'a Corona d'Aragón desapareixioron con a imposición d'os Decretos de Nueva Planta. Aragón, Balears, Catalunya y Valencia desapareixioron como estaus independients y pasoron a estar meras provincias d'o Reino de Castiella.
 Exilio 
Entre 25.000 y 30.000 austracistas abandonoron Espanya y s'exilioron en atros países. Joaquim Albareda Salvadó:La guerra de Sucesión de España (1700-1714), Ed. Crítica, 2010,p.419 Muitos d'éls acaboron en Viena. Muitos atros s'exilioron enta Sicilia y Nápols.

O 4 d'octubre de 1734 s'alcuerda creyar en o lugar serbio de Zrenjanin una colonia formada por os exiliaus espanyols con o nombre de Nova Barcelona. Exposición virtual "Catalunya y la Guerra de Sucesión" d'o Museu d'Historia de Catalunya

 Destrucción de ciudaz y lugars 
As tropas borbonicas participoron en a destrucción sistematica de ciudaz y lugars que s'oposaban a Felipe de Borbón. Por eixemplo Exeya d'os Caballers, Uncastiello, Luesia y Magallón en o Reino d'Aragón u Exativa, Alchezira, Alcoi en o Reino de Valencia.

 Veyer tamién 
 Guerra de Succesión Espanyola en Aragón.
 Campanya de Catalunya.
 Batalla d'Almansa.
 Tractau d'Utrech.
 Casa de Borbón.
 Casa d'Habsburgo.
 Exterminio d'Exativa.

 Referencias